অন্ধ্ৰ প্ৰদেশৰ সাংসদ ভি বালাচৌৰিয়ে কৰ'নাভাইৰাছৰ মোকাবিলা কৰাৰ বাবে সাংসদ পুঁজিৰ ৪ কোটি টকা আগবঢ়াব বুলি ঘোষণা কৰিছে।
ৱাই এছ আৰ চি পিৰ সাংসদজনে এই ধন অন্ধ্ৰ প্ৰদেশৰ মুখ্য মন্ত্ৰীৰ সাহায্য পুঁজিলৈ আগবঢ়াব।
ধনখিনি প্ৰদানৰ কথা ঘোষণা কৰি মুখ্য মন্ত্ৰী জগন মোহন ৰেড্ডিলৈ তেওঁ এক পত্ৰ প্ৰেৰণ কৰিছে।
তেওঁ কয় যে এই কঠিন সময়ত মুখ্য মন্ত্ৰীগৰাকীৰ হাত শক্তিশালী কৰাৰ বাবে তেওঁ এই কাম কৰাৰ সিদ্ধান্ত গ্ৰহণ কৰিছে।
তেওঁ লগতে কয় যে ৰাজ্যখনৰ ২৮ গৰাকী সাংসদে নিজৰ পুঁজিৰ চাৰি কোটিকৈ টকাৰ বৰঙনি আগবঢ়ালে এই ধনৰ পৰিমাণ ১১২ কোটি টকা হ'বগৈ।
অন্ধ্ৰ প্ৰদেশত এতিয়ালৈকে নগৰাকী কৰ'নাভাইৰাছ আক্ৰান্ত চিনাক্ত হৈছে।
দেশত কৰ'নাভাইৰাছত আক্ৰান্তৰ সংখ্যা ৫৬২ গৰাকীলৈ বৃদ্ধি পাইছে।
উত্তৰ-পূবৰ মণিপুৰ আৰু মিজোৰামত এগৰাকীকৈ কৰ'নাভাইৰাছ আক্ৰান্ত চিনাক্ত হৈছে। অসমত এতিয়ালৈকে কোনো আক্ৰান্ত হোৱাৰ খবৰ অহা নাই।
দেশত ৪০ গৰাকী কৰ'নাভাইৰাছ আক্ৰান্তক চিকিৎসালয়ৰ পৰা যাবলৈ দিয়া হৈছে। ১০ গৰাকী লোকে এই ৰোগত প্ৰাণ হেৰুৱাইছে।
প্ৰধান মন্ত্ৰী নৰেন্দ্ৰ মোদীয়ে ইতিমধ্যে কৰ'নাভাইৰাছ প্ৰতিহত কৰাৰ বাবে সমগ্ৰ দেশত ২১ দিনৰ লকডাউন ঘোষণা কৰিছে।
প্ৰধান মন্ত্ৰীয়ে দেশৰ প্ৰত্যেকজন লোককে মহামাৰীবিধক গুৰুত্বসহকাৰে লৈ ঘৰতে থাকিবলৈ আহ্বান জনাইছে।
দলৰ মুৰব্বী আবু আল-হাছানৰ মৃত্যুৰ ঘোষণা ইছলামিক ষ্টেটৰ; কোন হ'ল নতুন নেতা?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
